b'\n_START_ARTICLE_\nPles rde\xc4\x8dega jelena\n_START_SECTION_\nVsebina\n_START_PARAGRAPH_\nKnjiga je sestavljena iz \xc5\xa1estih med seboj nepovezanih pripovedi. Pri\xc4\x8dnejo se z opisom gozdne \xc5\xbeivali v njenem naravnem okolju, nadaljujejo pa se z njenim sre\xc4\x8danjem z lovcem.\n_START_SECTION_\nMedved z gora\n_START_PARAGRAPH_\nMedved se zgodaj spomladi prebudi iz zimskega spanja in za\xc4\x8dne iskati hrano. Ve\xc4\x8dkrat naleti na psa Capa, ki pazi na \xc5\xbeivino svojega gospodarja. Medved in Cap se spopadeta. V boju ni bilo niti pora\xc5\xbeenca, niti zmagovalca, saj se vsak umakne v svojo smer.\n_START_SECTION_\nRde\xc4\x8di jelen\n_START_PARAGRAPH_\nVolk napade dve srni. Pred napadalcem ju re\xc5\xa1i mogo\xc4\x8den jelen. Nekega dne rde\xc4\x8dega jelena, ki vzbuja strah in trepet, sre\xc4\x8da drvar Gregor. Jelen napade njegovega psa, Gregor pa pobegne. Rde\xc4\x8di jelen se vra\xc4\x8da na kraj spopada z volkom, da bi pazil na ko\xc5\xa1uto. Gregor tam s sekiro posku\xc5\xa1a ubiti mogo\xc4\x8dno \xc5\xbeival, vendar mu to ne uspe, niti drugim lovcem ne. Rde\xc4\x8di jelen je ostal s ko\xc5\xa1uto, dobila sta mladi\xc4\x8dke.\n_START_SECTION_\nTobi\n_START_PARAGRAPH_\nLovec in njegov pes Hetman sredi gozda najdeta lisi\xc4\x8dje mladi\xc4\x8dke. Enega izmed njih lovec odnese domov in ga zapre v zaj\xc4\x8djo kletko in ga poimenuje Tobi. Jazbe\xc4\x8dar postaja vse bolj ljubosumen na lisja\xc4\x8dka, ki mu lovec z o\xc4\x8detom zgradi celo nekak\xc5\xa1no stajo. Tobi je ljubljen\xc4\x8dek va\xc5\xa1\xc4\x8danov kot drugih \xc5\xbeivali, celo Hetmana. Nekega dne sosedov pes Muri oba napade in lovec jima razku\xc5\xbei rane. Ko Tobi odraste, ni ve\xc4\x8d tako poslu\xc5\xa1en kot v\xc4\x8dasih. Kljub temu ga \xc5\xa1e vedno obo\xc5\xbeujejo, lovci so ga celo \xc5\xbeeleli odkupiti. Neznanec Tobija napade s palico, a ga jazbe\xc4\x8dar Hetman ponovno re\xc5\xa1i.\n_START_SECTION_\nBurja in volkovi\n_START_PARAGRAPH_\nRis med lovom. Ujame ga lovski \xc4\x8duvaj Domen, samotar, ki \xc5\xbeivi v gozdni ko\xc4\x8di, najpogosteje pa se ukvarja s krmo in skrbjo za gozdne \xc5\xbeivali. Pot mu pogosto prekri\xc5\xbea, na dober ali slab na\xc4\x8din, Martin, mo\xc5\xa1ki z mlado \xc5\xbeeno in dvoletnim otrokom. Domen in Martin celo zimo skupaj krmita divje gozdne in tudi gorske \xc5\xbeivali, v\xc4\x8dasih pa med njima pride tudi do nesoglasij, saj Martin ne upo\xc5\xa1teva Domnovih konzervativnih na\xc4\x8del.\n_START_SECTION_\nStari duplar\n_START_PARAGRAPH_\nMladeni\xc4\x8d, ki zgodbo pripoveduje, duplarja Hanza pogosto obiskuje, saj zna stari duplar zanimivo pripovedovati o svojh prigodah: o lovu na lisice, divje pra\xc5\xa1i\xc4\x8de in ostale gozdne \xc5\xbeivali. Hanza je sovra\xc5\xbeil lisice, to pa je tudi jasno pokazal, ko mu je ena posku\xc5\xa1ala odnesti zajce. Vsaj tako je mislil. Na koncu se je izkazalo, da mu zajce kradejo Romi.\n_START_SECTION_\nDivja ma\xc4\x8dka\n_START_PARAGRAPH_\nSre\xc4\x8danje lisjaka in divje ma\xc4\x8dke. Na logarjevi doma\xc4\x8diji prebiva ma\xc4\x8dek Mik. Napasti ga sku\xc5\xa1a podlasica, nato pa je sledil \xc5\xa1e napad divje ma\xc4\x8dke. Obe ma\xc4\x8dki sta se pognali na staro bukev, lovec je posku\xc5\xa1al ustreliti divjo, vendar je po pomoti ubil Mika. Ma\xc4\x8dka je \xc5\xbeivela dalje in lovila veverice in ve\xc4\x8dji plen, celo ko\xc5\xa1ute. Lovec \xc5\xa1e vedno ni pozabil kaj mu je storila ma\xc4\x8dka in zato je v gozdu \xc5\xbeelel ubiti njene mladi\xc4\x8de, vendar ni imel srca, da bi to storil. Na koncu zgodbe lovec to vseeno stori, ustreli namre\xc4\x8d celo dve divji ma\xc4\x8dki.\n_START_SECTION_\nOdmev\n_START_PARAGRAPH_\nKnjiga ni do\xc5\xbeivela literarnih kritik.'